<classify> KLABU ya Lions ya jijini Dar es Salaam imeonesha nia ya kuwasaidia watoto wa kike kwa kutoa msaada wa taulo za kike ili kuwafanya wasome wakati wote bila kukosa vipindi wanapokua katika siku zao.Akizungumza jijini Dar es Salaam wakati akikabidhi sanduku la taulo hizo kwa wanafunzi wa kike wa Shule ya Sekondari ya Msimbazi, Mwenyekiti wa klabu hiyo, Zainab Parpia amesema klabu hiyo imeamua kuwasaidia watoto wa kike kwa kuwa wanakabiliwa na wanachangamoto nyingi hasa wanapokua katika siku zao.Sisi Klabu ya Lions tumeona ambavyo mabinti wanapata shida katika masomo yao, wazazi wanatofautiana uwezo, kuna ambao hawawezi hata kumudu kununua taulo za kike binti anapokua katika siku zake hivyo kumfanya asiende shule, sisi tunasema hatutaki kuona binti anashindwa kwenda shule labda awe anaumwa, amesema Zainab.Ameahidi kuendelea kuwasaidia mabinti wa shule hiyo kwa kupeleka taulo za kike kila baada ya miezi mitatu na pia kuendelea kutoa msaada huo kwa mabinti katika shule nyingine.Kwa mujibu wa daktari wa Hospitali ya Taifa Muhimbili MNH, Dar es Salaam, Lujaina Hassanali, mwanamke kutokua katika hali ya usafi wakati wa hedhi au kukaa na taulo ya kike kwa muda mrefu inaweza kumsababishia kukosa kupata watoto.Amesema hali ya uchafu husababisha maambukizi katika viungo vya uzazi na isipotibiwa husababisha mwanamke kukosa watoto.  <topic>: kitaifa 